gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl es gl es pt es gl gl gl gl gl zh en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Losada impórtalle "un bledo" o que diga Caballero
Sábado, 24 de setembro de 2022
Rifa a conto das caixas de aforro
"A min só me importan os intereses dos coruñeses", afirmou o rexedor da Coruña, Xavier Losada,
Redacción / Europa Press - 17:40 05/02/2010
Tags: A Coruña caixas Xavier Losada
Xavier Losada, alcalde da Coruña
"A mi só me importan os intereses dos coruñeses", sentenciou o alcalde d'A Coruña, Xavier Losada, a preguntas dos xornalistas, sobre a manifestación convocada polo alcalde de Vigo en contra da fusión das caixas galegas. O rexedor coruñés instou a Xunta e a o goberno español a "poñerse a dialogar" sobre a Lei de Caixas de Galicia e reclamou tamén "respecto" para o informe do Consello de Estado que considera que algúns artigos desta lei non se axustan á Constitución. Por outra banda, afirmou que lle importa "un bledo" o que opine sobre esta tema o rexedor de Vigo, o tamén socialista Abel Caballero.
Pola contra, avogou por que o goberno español e o galego busquen un "punto de encontro". Así, instou ambas as dúas administracións a "poñerse a dialogar xa", ao insistir en que deben negociar "o máis rapidamente posíbel". Tamén sostivo que se o Consello de Estado entende que hai artigos da Lei de Caixas de Galicia que non se axustan á Constitución e ás leis orgánicas "o lóxico" é que esta negociación se inicie "e no menor tempo o adecúen", afirmou sobre o contido da lei galega.
O alcalde da Coruña pediu tamén un "grande respecto" polo informe do Consello de Estado e polas actuacións dos seus membros, "que velan polos intereses da legalidade e que foron elixidos de forma democrática", remarcou. Non obstante, Losada asegurou, respecto ao diálogo que o presidente da Xunta de Galicia, Alberto Núñez Feijoo reclamou ao executivo estatal, que tamén á Moncloa posiblemente lle gustase "que antes de facer unha lei desta importancia se falase co Banco de España e co vicepresidente económico", apuntou. "Non é momento de dicir eu máis, eu menos", insistiu Losada, en relación ao cruzamento de declaracións entre o goberno español e a Xunta, e asegurou que "é o momento de dar resposta aos cidadáns". "Os alcaldes nestes temas son máis intelixentes e temos unha maior capacidade de raciocinio e somos máis respectuosos que cando hai unha loita política", indicou Losada ao avogar porque a Xunta e Madrid diriman as súas "diferenzas".
A prol da fusión galega
Por outra banda, insistiu na necesidade de que Galiza conte cunha "caixa forte, con capacidade para levar o aforro dos galegos e posibilitar un futuro económico e financeiro no noso territorio". Ao respecto, Losada volveu apostar pola fusión de Caixa Galicia e Caixanova, que considerou "boa" para Galiza, mais chamou a que A Coruña lidere este proceso e advertiu que esixirá responsabilidades "como se leven algo" desta cidade. Deste modo, defendeu unha "caixa forte e con galeguidade" e incidiu en que "iso significa que os órganos de decisión estean nesta cidade e que se lle dean as mellores expectativas aos impositores, os empresarios e a todos os cidadáns", engadiu.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto